Institutul Național pentru

Pregătirea și Perfecționarea Avocaților

***CONSILIUL DE CONDUCERE***

**HOTĂRÂREA NR. 7**

**privind Examenul de absolvire a cursurilor de pregătire profesională inițială organizate în anul 2019 în cadrul I.N.P.P.A. / Centrelor teritoriale ale I.N.P.P.A.**

**13 octombrie 2019**

Având în vedere dispozițiile Legii nr. 51/1995 privind organizarea şi exercitarea profesiei de avocat modificata prin Legea nr.25/2017 și republicată precum și ale Statutului profesiei de avocat,

Luând în considerare Hotărârea nr. 525/01.09.2012 a Consiliului UNBR privind adoptarea Regulamentului examenului de absolvire al Institutului Național pentru Pregătirea și Perfecționarea Avocaților,

Având în vedere semnalele primite din partea cursanților Institutului Național pentru Pregătirea și Perfecționarea Avocaților și a unor Centre teritoriale ale I.N.P.P.A., potrivit cărora devansarea cu o săptămână a datelor examenului de definitivare în profesia de avocat, stabilită prin Hotărârea nr. 6/11 octombrie 2019 a Consiliului de Conducere al I.N.P.P.A., este de natură să afecteze negativ programul de pregătire al candidaților la examenul de definitivare în profesie,

 *Consiliul de Conducere al Institutului Național pentru Pregătirea și Perfecționarea Avocaților,*

**HOTĂRĂŞTE:**

**ARTICOL UNIC**

1. Se revocă Hotărârea nr. 6/11 octombrie 2019 a Consiliului de Conducere al Institutului Național pentru Pregătirea și Perfecționarea Avocaților. În consecință, rămân valabile datele de examen stabilite prin Hotărârea nr. 2/17 mai 2019 a Consiliului de Conducere al I.N.P.P.A.
2. Prezenta hotărâre va fi afișată pe pagina web a I.N.P.P.A. – [www.inppa.ro](http://www.inppa.ro/) și va fi comunicată Centrelor teritoriale ale I.N.P.P.A. şi Uniunii Naționale a Barourilor din România.

**CONSILIUL DE CONDUCERE AL I.N.P.P.A.**